# data[].attributes.body
Katso videot ja tee tehtävät.

# data[].attributes.attachment_link.readable_text
Artikkeli on yli 6 vuotta vanha

Kuva: Derrick Frilund / Yle

Tässä osiossa asioidaan lääkärissä.

Näin toimit lääkärissä, kun haluat varata ajan ja mennä lääkärin vastaanotolle. Lääkäri tutkii ja antaa diagnoosin.
Aiheisiin liittyvään sanastoon ja ilmauksiin tutustut lääkärissä asioinnin eri tilanteissa.

Katso ensin kaikki videot ja tee sitten sivun lopusta löytyvät kirjalliset tehtävät.

Ajanvaraus lääkärille

Katso video ja mieti mitä sanot, kun haluat soittaa ja varata ajan lääkärille. (A2.1)

Dialogin teksti: Ajanvaraus lääkärille

Keskustelu kirjallisena

AJANVARAAJA
Vihersalon terveysasema.

LIINA
No, täs on Liina Moisio hei. Totaa, mun pitäis päästä lääkäriin. Mä oon töissä Armi Oy:ssä.

AJANVARAAJA
Joo, Armi Oy:n työterveyshuolto on täällä. Mikähän teitä vaivaa?
LIINA
No, mun maha on tosi kipeä. Sitä on jatkunut jo tosi monta päivää.

AJANVARAAJA
Vai niin. Mikä on teidän henkilötunnus?
LIINA
020282-0945.

AJANVARAAJA
Hetkinen...

AJANVARAAJA
Pääsetkö tulemaan tänään kello 10.15?

LIINA
Joo. Joo, kyl mä pääsen.

AJANVARAAJA
Selvä juttu. Ja lääkäri on Teppo Kärki ja aika on kello 10.15.

LIINA
Hyvä, kiitoksia paljon. Hei hei.

AJANVARAAJA
Kiitos hei!

Lääkäri tutkii

Katso video ja mieti mitä sanot, kun olet lääkärin vastaanotolla. Lääkäri selvittää tulon syyn ja tutkii. (B2.1)

Dialogin teksti: Lääkäri tutkii

LIINA
No, mun maha on ollu kipee jo tiistaista asti.

LIINA
Pitäisköhän tässä pikkuhiljaa alkaa huolestua?

LÄÄKÄRI
Minkä tyyppistä kipua se on?

LIINA
No, siihen niinku sattuu koko ajan, ja sitte välillä oikeen kouristelee.

LÄÄKÄRI
Hmm. Kouristelee?

LIINA
Joo, sillai niinku kramppaa, oikeen. Välillä yölläkin.

LÄÄKÄRI
Oletko oksennellut tai onku ollut ripuli?

LIINA
Ei oo kuumettakaan.

LÄÄKÄRI
Onko mitenkään mahdollista, että olisit raskaana?

LIINA
No ei. Tota mutta voisko se olla umpisuoli?

LÄÄKÄRI
Niin, tutkitaan vähän. Käy tuohon tutkimuspöydälle.

LÄÄKÄRI
Tuntuuko täällä kipua?

LIINA
Ei tavallista enempää.

LÄÄKÄRI
Mm. Mites täällä ylempänä?

LÄÄKÄRI
Eikä täälläkään?

LÄÄKÄRI
Joo, umpilisäkkeen tulehdus tää ei ole. Mutta tehdään varmuuden vuoksi vielä pieni testi.

Lääkärin diagnoosi

Lääkäri antaa diagnoosin. (B2.1)

Dialogin teksti: Lääkärin diagnoosi

LÄÄKÄRI
Umpisuoli se ei ole, eikä bakteeri. Ei mitään vakavaa. CRP on vain lievästi koholla.

LIINA
Mitä se tarkottaa?

LÄÄKÄRI
Se tarkoittaa sitä, että tämä on viruksen aiheuttama. Ei mitään kovin vakavaa.

LIINA
Mistä semmonen on voinut tulla?

LÄÄKÄRI
No sitä ei voi tietää. Näitä viruksia on koko ajan liikkeellä.

LIINA
Onko jotain mitä mä voin tehdä itse, jotain kotihoitoa?

LÄÄKÄRI
No tämä paranee normaalisti kotihoidolla, runsaasti nestettä ja lepoa ja urheilujuomaa voi toki ostaa.

LIINA
Onko jotain, jotain ruoka-aineita, joita pitäis välttää tai jotain?

LÄÄKÄRI
Ei ole, ihan normaali ruokavalio riittää.

LÄÄKÄRI
Tehdään niin et mä kirjoitan kolme päivää sairauslomaa. Se pitäisi riittää. Mutta, jos nämä vaivat jatkuu, niin otat uudelleen yhteyttä.

LÄÄKÄRI
Niin, oliko vielä jotain muuta?

LIINA
No ei oikeestaan. Hyvä et ei ollut mitään vakavaa.

Tehtävät

Ohje: tehtävät aukeavat uuteen välilehteen. Jos haluat palata tehtävävalikkoon, sulje kukin välilehti erikseen.
Tehtävät A2.1 Extratehtävä: Poimi puheesta kohdat, joita et ymmärrä Tehtävät B2.1 Extratehtävä A: Nyt on sinun vuorosi olla Liina
Hätätilanteissa soita valtakunnalliseen hätänumeroon 112.

Edit: 16.4.18 poistettu valtakunnallisen terveysneuvonnan puhelinnumero, toiminta päättynyt.
Asiointisuomea

# data[].attributes.attachment_link.description
Pysy helposti ajan tasalla, opi uutta ja syvennä ymmärrystäsi. Osallistu yhteisiin elämyksiin muiden suomalaisten kanssa. Kirjaudu ja tee Ylen palvelusta omasi.

# data[].attributes.body
Kuuntele Venlan puhetta.

Vastaa kysymyksiin:

1.

Mikä varvas on kipeä?

2. Miten Venlan varvas murtui?

3. Missä Venlan varvasta hoidettiin?

4. Mitä ongelmia Venlan murtunut varvas aiheutti?

5. Onko Venlan varvas täysin parantunut?

6. Kirjoita 2 uutta sanaa.

# data[].attributes.attachment_link.title
Venla kertoo murtuneesta varpaastaan by Niinku S2

# data[].attributes.body
Lue teksti.

Vastaa kysymyksiin:

1.      Mitä hyötyä on työmatkapyöräilystä?

2.      Mikä toinen sana tekstissä tarkoittaa pyöräilyä?

3.      Milloin on eniten tapaturmia (= onnettomuuksia), kun liikkuu pyörällä?

4.      Kenelle sattuu eniten työmatkalla tapaturmia?

# data[].attributes.attachment_link.title
Työmatkapyöräily vähentää sairaspoissaoloja autoiluun, julkisiin ja kävelyyn verrattuna: ”Ero on merkittävä”

# data[].attributes.attachment_link.description
Edes lisääntynyt tapaturmariski ei poista työmatkapyöräilyn hyötyjä. Tapaturmien taustalta löytyy useita syitä.